Diari Oficial de la Generalitat Valenciana


Sumari del DOGV 1004, del 13-02-1989 (1989/813110)

ORDRE de 26 de gener de 1989, de la Conselleria d'Agricultura i Pesca, per la qual es fa la convocatòria de tres beques per a formació en cooperativisme agrari.
----------------------------------------------------------------------------------------------------------------------------------------------------------------

### Dades del document

Número de DOGV
:   1004

Data del DOGV
:   13-02-1989

Secció del DOGV
:   AUTORITATS I PERSONAL

Número del document
:   1989/813110


Data del document
:   26-01-1989

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 26 de gener de 1989, de la Conselleria d'Agricultura i Pesca, per la qual es fa la convocatòria de tres beques per a formació en cooperativisme agrari.  
Davant la necessitat que té la Conselleria d?agricultura i Pesca de disposar de tècnics especialistes en diferents matèries, es necessària la formació de professionals en temes de cooperativisme agrari. Per tal d'aconseguir aquesta finalitat i fent ús de les facultats que tinc atribuïdes,  
ORDENE:  
Article primer  
Per aquesta ordre es fa la convocatòria de tres beques per a postgraduats en cooperativisme agrari.  
Podran optar a l?obtenció de les beques les persones que tinguen titulació de diplomades, llicenciades universitàries o de Formació Professional de segon cicle.  
Article segon  
El període d'aprofitament de cada beca serà d'un any, i en cas que els treballs encomanats no es finalitzen, i hi haja consignació pressupostària es podrà prorrogar el temps que es considere convenient, previ informe favorable del Director de l?Institut de Cooperativisme Agrari Valencià.  
Article tercer  
Cada beca serà dotada amb 75.000 pessetes mensuals, revisables en cas de prórroga, d'acord amb les possibilitats pressupostàries del programa corresponent de la Conselleria d'Agricultura i Pesca. A més d'això, s'hi inclourà una assegurança d'assistència mèdica i d'accident. Cada mes vençut, es transferirà la quantitat esmentada al compte corrent que la persona becària assenyale.  
Article quart  
La persona becària realitzarà les funcions que el Director de l'Institut de Cooperativisme Agrari Valencià li encomane, per tal d'assolir els objectius de pràctica professional i formació en cooperativisme agrari. El temps de dedicació serà de 35 hores setmanals. Cas que es feren viatges per raó del treball encomanat, es retribuiran les dietes i la locomoció corresponents, i se n'assimilarà la titulació a la del grup que corresponga, d'acord amb la normativa vigent.  
Els treballs o estudis realitzats quedaran en propietat de la Conselleria d?agricultura i Pesca, i els autors no els podran utilitzar sense l'autorització corresponent.  
Les persones becàries duran a terme les pràctiques o les funcions que se'ls encomane a l?Institut de Cooperativisme Agrari Valencià a d'altres centres de la Conselleria d?agricultura i Pesca o als locals de les cooperatives o de les entitats representatives d'aquestes a l?àmbit de la Comunitat Valenciana.  
Article cinqué  
Les sol·licituds s'adreçaran a l?Hble. Sr. Conseller de la Conselleria d?agricultura i Pesca, i hi constarà l'adreça i el número de telèfon de la persona interessada.  
S'hi hauran de presentar al Registre Central d'aquesta Conselleria, c/Amadeu de Savoia, 2, 46025 València, en el termini de 15 dies hàbils comptadors des de l?endemà de la publicació d'aquesta ordre al Diari Oficial de la Generalitat Valenciana.  
S'adjuntarà a la sol·licitud el currículum vitae, en el qual s'inclourà l?expedient acadèmic i tot tipus de mèrits professionals. Es valorarà el coneixement d'idiomes, la realització de cursos i estudis sobre cooperativisme agrari i les pràctiques.  
Solament es tindran en compte els mèrits que s'acrediten documentalment.  
A l?objecte de fer-ne la selecció, els/les candidats/es seran convocats/des a una entrevista personal.  
Article sisé  
La beca es concedirà per Resolució del Conseller d?agricultura i Pesca, amb càrrec als crèdits prevists per aquesta finalitat en el Programa 821.2 (Institut de Cooperativisme Agrari Valencià), Capítol IV, línia 401/000/89.  
La presentació de sol·licituds implica l'acceptació del contingut d'aquesta convocatòria. La condició de becari/a no generarà en cap moment cap relació laboral amb la Generalitat Valenciana.  
Article seté  
Aquesta Conselleria resoldrà les incidències que sorgesquen durant el període d'aprofitament de la beca, i aquesta es podrà revocar en cas d'incompliment de les obligacions per part de la persona becària, i també es podrà demanar la devolució de les quantitats percebudes. Si es produís revocació, renúncia o abandonament durant el període d'aprofitament de la beca, la vacant es podrà cobrir pel temps que li faltava a la persona becària, bo i seguint l'ordre de puntuació.  
DISPOSICIO FINAL  
Aquesta Ordre començarà a vigir l?endemà de la publicació al Diari Oficial de la Generalitat Valenciana.  
València, 26 de gener de 1989.  
El Conseller d?agricultura i Pesca,   
LUIS FONT DE MORA MONTESINOS